ଭୁବନେଶ୍ୱର,ଅଗଷ୍ଟ ୩୦(ଲୋକାଲ ୱାୟାର): କରୋନା ଯୋଗୁଁ ଏବେ ବଦଳିଯାଇଛି ଜୀବନ ଶୈଳୀ । ପୋଷାକଠାରୁ ଆରମ୍ଭ କରି ଖାଦ୍ୟପେୟ ଯାଏଁ । ସବୁଥିରେ ଆସିଛି ଢେର ପରିବର୍ତ୍ତନ ।
କରୋନା ସଂକ୍ରମଣ ଆଶଙ୍କାରେ ଲୋକେ ଏବେ ବାହାର ଖାଦ୍ୟ ଖାଇବାରେ ଆଉ ରୁଚି ଦେଖାଉନାହାନ୍ତି ।
ସବୁଠାରୁ ବଡ଼କଥା ଲୋକମାନେ ଘରେ ଯେଉଁ ଖାଦ୍ୟ ଖାଉଛନ୍ତି ତାହାଦ୍ୱାରା କିପରି ନିଜର ନିଜର ରୋଗ ପ୍ରତିରୋଧକ ଶକ୍ତି ବଢ଼ିବ ସେ ଦିଗରେ ବେଶୀ ଧ୍ୟାନ ଦେଉଛନ୍ତି ।
କେବଳ ରାଜଧାନୀ ନୁହେଁ ବରଂ ରାଜ୍ୟର ସବୁ ସ୍ଥାନରେ ଲୋକଙ୍କ ଖାଦ୍ୟ ତାଲିକା ବଦଳିଛି ।
ଦିନେ ଇଟାଲିୟନ୍, ମେକ୍ସିକାନ୍, ଚାଇନିଜ୍ ଫାଷ୍ଟଫୁଡର ଜାଗା ନେଇଥିବା ଖାଦ୍ୟ ତାଲିକାରେ ଏବେ ଶୁଦ୍ଧ ଦେଶୀ ଖାଦ୍ୟ ସ୍ଥାନ ପାଇଛି ।
ଏ ବାବଦରେ ସଂଘମିତ୍ରା ଦୁବେ କହନ୍ତି କରୋନା ସଂକ୍ରମଣ ଆଶଙ୍କାରେ ଆମେ ଆଜିକୁ ୫ ମାସ ହେଲାଣି ବାହାର ଖାଦ୍ୟ ପୂରାପୂରି ଛାଡ଼ି ଦେଇଛୁ ।
ଘରେ ବି ଯେଉଁ ସବୁ ଖାଦ୍ୟ ପ୍ରସ୍ତୁତ କରାଯାଉଛି ତାହା କିପରି ସ୍ୱାସ୍ଥ୍ୟକର ହେବ ସେ ଦିଗରେ ଧ୍ୟାନ ଦେଉଛି ।
ଅଧିକାଂଶ ଲୋକେ ଏବେ ନିଜ ନିଜର ଖାଦ୍ୟ ତାଲିକାରେ କମ୍ ତେଲ ଯୁକ୍ତ ଖାଦ୍ୟ, କମ୍ ମସଲା ଯୁକ୍ତ ଖାଦ୍ୟକୁ ସାମିଲ କରିବା ସହ ଆମିଷ ଓ ରିଚ୍ ମସଲାଯୁକ୍ତ ଖାଦ୍ୟକୁ ବାଦ୍ ଦେଇଛନ୍ତି । ମୁଁ ବି ତା ଭିତରୁ ଜଣେ ।
ଏବେ ଖାଦ୍ୟ ତାଲିକାରୁ ସ୍ନାକ୍ସ, ମିଠା ଓ ଫାଷ୍ଟଫୁଡ ବାଦ୍ ପଡିଥିବା ବେଳେ ଏଥିରେ କଞ୍ଚା ପନିପରିବା, ଫଳମୂଳ ସ୍ଥାନ ପାଇଛି ।
ସେହିପରି ଲୋକଙ୍କ ଭିତରେ କିଣାକିଣି ତାଲିକାରେ ବି ହର୍ବାଲ୍ ପ୍ରଡକ୍ଟ, ଆୟୁର୍ବେଦିକ ପ୍ରଡକ୍ଟ ଓ ଔଷଧୀୟ ବୃକ୍ଷଲତା ସାମିଲ ହୋଇଥିବା ଦେଖିବାକୁ ମିଳୁଛି । ସାରା ବିଶ୍ୱକୁ କରୋନା ଆତଙ୍କ ମାଡ଼ି ଆସିବା ପରେ ଅନ୍ତତଃ ପକ୍ଷେ ଲୋକଙ୍କ ଭିତରେ ଗୋଟିଏ ପ୍ରକାର ସଚେତନତା ଦେଖିବାକୁ ମିଳିଛି ।
ଆଉ ଜନସାଧାରଣ ନିଜ ନିଜ ଶରୀରର ରୋଗ ପ୍ରତିରୋଧକ ଶକ୍ତିର ଆବଶ୍ୟକତା ଓ ଗୁରୁତ୍ୱକୁ ଉପଲବ୍ଧି କରି ପାରିଛନ୍ତି ।
ଫଳସ୍ୱରୂପ ସେମାନେ ନିଜର ଖାଦ୍ୟ ଅଭ୍ୟାସକୁ ପରିବର୍ତ୍ତନ କରିବାକୁ ଆଗଭର ହେବା ସହ ସ୍ୱାସ୍ଥ୍ୟକର ଖାଦ୍ୟ ଖାଇବାକୁ ଆଗ୍ରହ ଦେଖାଉଛନ୍ତି ।
ଅଧିକାଂଶ ଲୋକ ଯେକୌଣସି ଆୟୁର୍ବେଦିକ ଔଷଧ ବା ଖାଦ୍ୟ ଖାଇବା ପୂର୍ବରୁ ଡାକ୍ତରଙ୍କ ପରାମର୍ଶ ନେଉଥିବାର ଦେଖିବାକୁ ମିଳିଛି ।
କରୋନା ସଂକ୍ରମଣ ଓ ମୌସୁମୀ ଓଡ଼ିଶା ଛୁଇଁବା ପରେ ପରେ ଲୋକଙ୍କ ଭିତରେ ଥଣ୍ଡା ଜ୍ୱରକୁ ନେଇ ଅଜଣା ଆତଙ୍କ ଦେଖା ଦେଇଥିଲା ।
ଥଣ୍ଡାରୁ ମୁକ୍ତି ପାଇବା ସହ ନିଜକୁ ଫିଟ୍ ରଖିବା ପାଇଁ ଅଧିକାଂଶ ଲୋକ ଚ୍ୟବନପ୍ରସ୍ ଖାଉଥିବା ଡାକ୍ତର ସଞ୍ଜିବ ଦେ କହିଛନ୍ତି ।
ସେ ଆହୁରି ମଧ୍ୟ କହିଛନ୍ତି ଯେ ଏବେ ଲୋକମାନେ ବିଭିନ୍ନ ଔଷଧୀୟ ଗଛର ଗୁଣାତ୍ମକମାନ ବାବଦରେ ପଚାରି ବୁଝିବା ସହ ଏହାକୁ କିପରି ଦୈନନ୍ଦିନ ଖାଦ୍ୟ ତାଲିକାରେ ସାମିଲ କରି ହେବ ସେ ବାବଦରେ ପଚାରି ବୁଝିଛନ୍ତି ।
ଅଁଳା, ଅଶ୍ୱଗନ୍ଧା, ଗିଲୟ, ସୁଣ୍ଠି, ପିପ୍ପଳି ଓ ତୁଳସୀ ଭଳି ସାମଗ୍ରୀକୁ ନେଇ ସେମାନେ କାଢ଼ା ପ୍ରସ୍ତୁତ କରି ପିଉଛନ୍ତି । ଏହାବାଦ୍ ମହୁ ଓ ଘିଅ ଭଳି ସାମଗ୍ରୀକୁ ସେମାନେ ନିଜ ନିଜର ଖାଦ୍ୟ ତାଲିକାରେ ସାମିଲ କରିଛନ୍ତି ।
ଗୃହିଣୀ ଜ୍ୟୋତ୍ସା ସାହୁ କହିଛନ୍ତି, କରୋନା ହେବା ଦିନରୁ ମୁଁ ରାସ୍ତାକଡ଼ ଖାଦ୍ୟ ଓ ରେସ୍ତୋରାଁ ଖାଦ୍ୟ ଉପରେ ରୋକ ଲଗାଇ ଦେଇଛି । ପିଲାମାନଙ୍କୁ ତାଗିଦ କରି କହିଛି ଯାହା ଖାଇବାକୁ ଚାହୁଁଛ କୁହ ।
ମୁଁ ଘରେ କରି ଦେବି । ଯଦିଓ ଘରେ ରହି ଅଫିସ୍ କାମ କରିବାକୁ ପଡୁଛି । ତଥାପି ସେମାନଙ୍କର ସ୍ୱାସ୍ଥ୍ୟ କଥା ଭାବି ମୁଁ ଏଭଳି କରିବାକୁ ଶପଥ ନେଇଛି ।
କର୍ପୋରେଟ କମ୍ପାନୀରେ କାମ କରୁଥିବା ସସ୍ମିତା ଦାସ କହିଛନ୍ତି, ମୁଁ ସାଧାରଣତଃ ଆମିଷ ଖାଇବାକୁ ବେଶୀ ଭଲ ପାଏ । ହେଲେ କରୋନା ହେବା ଦିନକୁ ମୁଁ ସମ୍ପୂର୍ଣ୍ଣ ଶାକାହାରୀ ପାଲଟି ଯାଇଛି ।
ଶରୀରକୁ ସୁସ୍ଥ ରଖିବା ପାଇଁ ମୁଁ ମୋ ଖାଦ୍ୟ ତାଲିକାରେ ଶାକାହାରୀ ଖାଦ୍ୟ ସବୁକୁ ସାମିଲ କରିଛି । ମୁଁ ଭାବେ ଶାକାହାରୀ ଖାଦ୍ୟ ଖାଇଲେ ତାହା ସହଜରେ ହଜମ୍ ହୋଇଯାଏ ।
ତା' ଛଡ଼ା ଘର ପାଖରେ ପନିପରିବା ସହଜରେ ଓ ସୁବିଧାରେ ଉପଲବ୍ଧ ହେଉଥିବାରୁ ମୁଁ ଏବେ କଞ୍ଚା ପନିପରିବା ଖାଇବାକୁ ବେଶୀ ଆଗ୍ରହ ଦେଖାଉଛି ।
କେବଳ ସସ୍ମିତା ନୁହଁନ୍ତି ବରଂ ଅଧିକାଂଶ ଲୋକ ଏବେ ନିଜ ରୋଗ ପ୍ରତିରୋଧକ ଶକ୍ତି ବଢ଼ାଇବାକୁ ଯାଇ ଖାଦ୍ୟ ତାଲିକାର ଆମିଷ ଖାଦ୍ୟ ସବୁକୁ ବାଦ୍ ଦେଇଛନ୍ତି ।
ଏ ବାବଦରେ ଫୁଡ୍ ବ୍ଲଗର ଅବିନାଶ ପଟ୍ଟନାୟକ କହିଛନ୍ତି କରୋନା ଯୋଗୁଁ ଲୋକେ ଲକଡାଉନରେ । କରୋନା ଆରମ୍ଭ ହେବା ଦିନରୁ ପାରମ୍ପରିକ ଖାଦ୍ୟ ସବୁ ଫୁ୍ୟଜନ୍ ହୋଇ ସୋସିଆଲ୍ ମିଡିଆେରେ ଆସୁଛି ।
ଦିନେ ଆମ ଜେଜେମା ଓ ଆଈମାନେ ଯେଉଁସବୁ ଖାଦ୍ୟ ରୋଷେଇ କରୁଥିଲେ ତାହା ଏବେ ପୁଣିଥରେ ଖାଦ୍ୟ ଥାଳିର ଶୋଭା ବଢ଼ାଉଛି ।
କିଛି କିଛି ଫୁଡ୍ ବ୍ଲଗର୍ ଓ ଖାଦ୍ୟ ପ୍ରେମୀ ଏହାକୁ ଟିକେ ନିଜସ୍ୱ ଶୈଳୀରେ ପ୍ରସ୍ତୁତ କରୁଛନ୍ତି ।
ବେଳେ ବେଳେ ଅଳ୍ପ କିଛି ଦେଶୀ ମସଲାକୁ ସ୍ପ୍ରିଙ୍କିଲ୍ କରାଯାଉଛି ତ ବେଳେ ବେଳେ ଏହାକୁ ସୋରିଷ ବାଟଣ ଦେଇ ଗ୍ରିଲ କରାଯାଉଛି । ହେଲେ ସବୁଥିରେ ପାରମ୍ପରିକ, କମ୍ ତେଲ ମସଲା ଯୁକ୍ତ ଓ ଗ୍ରିଲ୍ ଖାଦ୍ୟକୁ ଲୋକେ ବେଶୀ ପସନ୍ଦ କରୁଛନ୍ତି ।
କରୋନା ମହାମାାରୀ ଯୋଗୁ ଲୋକଙ୍କ ଖାଦ୍ୟ ଶୈଳୀ ବଦଳି ଯାଉଥିବା ଦେଖି ଅନେକ ହୋଟେଲ ବ୍ୟବସାୟୀ ମଧ୍ୟ ନିଜ ନିଜ ମେନୁ୍ୟ ବଦଳାଇବାରେ ଲାଗିଛି ।
ଏବେ ହୋଟେଲରେ ବସି ଖାଇବା ଉପରେ କଟକଣା ଥିବାରୁ କେବଳ ଅନ୍ ଲାଇନରେ ପାର୍ସଲ ପଠାଯାଉଛି । ତେବେ ଦେଶୀ ଖାଦ୍ୟର ଚାହିଦା ବଢ଼ୁଥିବା ଏବଂ ଏ ନେଇ ଅଧିକ ଅର୍ଡର ଆସୁଥିବା କହିଛନ୍ତି ଯୁବ ବ୍ୟବସାୟୀ ଶୋଭନ ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
